పోలిష్ నగరాలు, పట్టణాలు యూరోపియన్ నిర్మాణ శైలుల సంపూర్ణ రూపాన్ని ప్రతిబింబిస్తాయి. సెయింట్ ఆండ్రూస్ చర్చి (క్రాకోవ్), సెయింట్ మేరీస్ చర్చి (గ్డంస్క్) రోమనెస్కు ఆర్కిటెక్చర్ ఆధారంగా నిర్మించబడ్డాయి. పోలాండులో కనుగొనబడిన బ్రిక్ గోతిక్ శైలికి ఇది ఉదాహరణగా ఉంది. పోలాండు నిర్మాణకళలో ఆడంబరంగా అలంకరించబడిన స్టిక్స్, ఆర్చీలు, లాగియాలో సాధారణ అంశాలుగా ఉన్నాయి. ఈ శైలి నిర్మాణాలకు పొజ్నాన్ లోని సిటీ హాల్ ఉదాహరణగా ఉంది. ముఖ్యంగా కీల్సెలోని బిషప్ పాలసులో మేనరిజం శైలి కనిపిస్తుంది. ప్రారంభ బారోక్యూ శైలితో చర్చ్ ఆఫ్ సెయింట్స్ పీటర్, పాల్ క్రాకోలో పౌల్ నిర్మించబడ్డాయి.

పోలాండ్ చరిత్ర నిర్మాణ శిల్పాలకు రక్షణ కల్పించక పోయినప్పటికీ ఇప్పటికీ పురాతన నిర్మాణాలు అనేకం మనుగడలో ఉన్నాయి. ప్రాంతీయంగానూ ఐరోపా ప్రభావంతో నిర్మించబడిన కోటలు, చర్చిలు, గంభీరమైన గృహాలు ఉనికిలో ఉన్నాయి. వాయెల్ కోట, 
పురాతన పట్టణం వార్సా రాయల్ కాజిల్, పురాతన పట్టణం గ్డంస్క్ వంటివి పునర్నిర్మించబడ్డాయి.

గడన్‌స్క్ నిర్మాణాలు ఎక్కువగా హన్సియాటిక్ శైలిలో నిర్మించబడ్డాయి. బాల్టిక్ సముద్ర తీరంలో ఉన్న పురాతన వాణిజ్యనగరాలలో, మద్య ఐరోపా ఉత్తర ప్రాంతంలో సాధారణంగా గోతిక్ శైలి నిర్మాణాలు కనిపిస్తుంటాయి. పవిత్ర రోమన్ సామ్రాజ్యంలో శతాబ్దాలుగా జర్మనీ నిర్మాణశైకి ప్రాతినిధ్యం వహిస్తున్న నిర్మాణ శైలి వోర్‌క్లాలో కనిపిస్తుంది. విస్థులలోని కాజిమీర్జ్ డోన్నే కేంద్రప్రాంతం సంరక్షించబడిన మధ్యయుగ పట్టణానికి మంచి ఉదాహరణగా ఉంది. పోలాండ్ పురాతన రాజధాని క్రాకోవ్ ఐరోపాలో సంరక్షించబడిన గోతిక్, పునరుజ్జీవనోద్యమ పట్టణ సముదాయాలలో ఒకటిగా ఉంది.

17 వ శతాబ్దం రెండవ సగభాగంలో బరోక్ శిల్పకళకు గుర్తింపు లభించింది. పోలాండు బారిక్యూలకు బాలిస్టోక్ లోని బ్రాంకీ ప్యాలెస్ వంటి సైడ్ టవర్లు ఉదాహరణగా ఉన్నాయి. సాంప్రదాయ సిలెలియన్ బారోక్యూలకు వ్రోక్లాలోని యూనివర్సిటీ ప్రాతినిథ్యం వహిస్తుంది. వార్సాలోని బ్రాంకీ ప్యాలెస్ ఆడంబరమైన అలంకరణలు రొకోకో శైలిలో ఉంటాయి. చివరి పోలిష్ రాజు రెండవ స్టానిస్లా అగస్టస్ పాలనలో వార్సా పోలిష్ సంప్రదాయవాద కేంద్రంగా అభివృద్ధి చెందింది. ప్యాలెస్ ఆన్ ది వాటర్ పోలిష్ నియోక్లాసికల్ ఆర్కిటెక్చరుకు అత్యంత ముఖ్యమైన ఉదాహరణగా ఉంది. లిబ్లిన్ కోట గోబ్లిన్ రివైవల్ శైలికి ఉదాహరణగా ఉంది. ఎక్లేక్టిసిజానికి లిడ్జు లోని " ఇజ్రేల్ పోజ్న్నెంస్ " ప్యాలెస్ ఒక ఉదాహరణగా ఉంది.

పోలాండులో చెల్లాచెదురుగా ఉన్న గ్రామాలు, చిన్న పట్టణాలలో సాంప్రదాయ జానపద వాస్తునిర్మాణం కనిపిస్తుంది. ఈ నిర్మాణాలకు ప్రధానపదార్థంగా కలప విస్తారంగా ఉపయోగించబడింది. బెక్షీడ్లు, బియాస్జ్‌జ్క్‌జడీ వంటి దక్షిణ పోలాండ్లో కార్పతియన్ పర్వతాలలో పురాతనమైన కొన్ని చెక్క చర్చిలు, తస్‌క్ర్వాలు ఉన్నాయి. పోలాండు భూభాగం లోని లౌకిక నిర్మాణాలకు పోలిష్ మూర్ గృహాలు (ద్వారెక్), వ్యవసాయభూములు (చట), గ్రానరీలు, మిల్లులు, పశువులు, దేశం సత్రాలు (కార్‌క్జ్మా) ఉదాహరణలుగా ఉన్నాయి.

మధ్యయుగాలలో అంతకంటే పూర్వ స్వావిక్ కాలంలో అధికంగా ఈ నిర్మాణాలు తూర్పు, ఉత్తర ఐరోపా లాగ్ సాంకేతిక ఉపయోగించి నిర్మించబడ్డాయి. ఇందుకు వుడన్ గ్రడ్ (6 - 12 వ శతాబ్దాల మధ్య నిర్మించిన కోటలవంటి స్థావరాలు) ఉదాహరణగా ఉన్నాయి. 20 వ శతాబ్దం ప్రారంభంలో ఈ సాంప్రదాయ నిర్మాణ పద్ధతులు ఉపయోగించబడ్డాయి. పోలాండు జనాభా గ్రామీణ ప్రాంతాల నుండి పట్టణ నివాసలకు బదిలీ ఔతున్న మొదటి దశాబ్దాలలో ఈ నిర్మాణశైలి క్రమంగా క్షీణించింది.

నిర్మాణకళ
క్రీడలు
ప్రస్తుత - రోజు
పియాస్ట్ రాజవంశం